Document ID: /fineweb-2-swissfilter-quality_10-filterrobots/filtered/01307.jsonl.gz/734

Fjalori Kishtar
Katedralja
Emërtimi i katedrales
Katedralja është kryekisha e një dioqeze, në të cilën ipeshkvi e ka fronin (cathedra) dhe afër së cilës e ka banesën dhe në të cilën ai kryeson, mëson dhe udhëheq adhurimin për gjithë bashkësinë e krishterë. Fjala e ka prejardhjen nga greqishtja καθέδρα nëpërmjet latinishtes cathedra: fron, karrige e ngritur, seli. Në literaturë të hershme kishtare ajo gjithmonë përcillte idenë e autoritetit. Vetë Krishti foli për skribët dhe farisenjtë si të ulur në karrigen e Moisiut (Mt 23,2) dhe mjaft on të kujtojmë dy festat e Katedrës së Shën Pjetrit (në Antioki dhe në Romë) për të treguar se në gjuhën e Etërve si dhe midis përmendoreve të lashtësisë, cathedra ishte shenja kryesore e autoritetit. Në kishën latine emri zyrtar është ecclesia cathedralis; megjithatë, ky emërtim nuk është gjithmonë i barasvlershëm me atë të ecclesia episcopalis, gjithashtu titull zyrtar, i cili emërton kishën e njërit i cili është vetëm ipeshkëv, ndërsa kishat e prelatëve me grada më të larta marrin emrat e tyre prej dinjitetit të mbajtësve të tyre: ecclesiae archiepiscopalis, metropolitanae, primatialis, patriarchalis. Në Lindje fj ala katedrale nuk ekziston; kisha ipeshkvore njihet thjesht si “kisha” ose si “kisha e madhe”. Ajo që duket se mbizotëron është emri i qytetit; me t’u shuguruar ipeshkvi, thuhet thjesht se ai është i përcaktuar për Kishën e Hyjit në një qytet të dhënë. Përdorime popullore i kanë dhënë katedrales emra të ndryshëm. Në Francë, Angli dhe shtete të tjera anglishtfolëse fj ala katedrale është e përhapur; herë-herë ia lëshon vendin shprehjes: kisha metropolitane (la metropole). Në Lion njihet si kisha primaciale, që është referencë për dinjitetin e posaçëm të argjipeshkvit. Në Spanjë ajo quhet la seo ose la seu (prej latinishtes sedes, “ulëse”). Është edhe një qytet që njihet kështu: Urgel quhet la seo d’Urgel ose thjesht la 56 Fjalori kishtar seo. Në Itali katedralja quhet il duomo dhe në disa pjesë të Gjermanisë, veçanërisht në provincën kishtare të Kolonjës quhet der Dom, ngase kisha ipeshkvore shihej si shtëpia e Hyjit ose e shenjtit, emrin e të cilit e kishte marrë. Në Strazburg dhe gjetiu në Gjermani, katedralja quhet Munster (monasterium) sepse disave nga katedralet u shërbenin murgjit, ose më mirë, ato ishin banesat e kanonikëve që jetonin në bashkësi, kështu që kisha ishte shndërruar në njëfarë manastiri, veçanërisht aty ku përdoreshin reformat e Shën Krodegangut (†766). Dokumentet dhe shkrimtarët mesjetarë japin emra të tjerë për kishën katedrale: ecclesia major, ecclesia mater, ecclesia principalis, ecclesia senior, dhe më shpesh ecclesia matrix. Titulli i fundit ishte në përdorim në Afrikën veriore dhe është zyrtarizuar nga ligji kanonik; Papa Inocenti III thotë shumë qartë: Per matricem ecclesiam cathedralem intelligi volumes.
Ngritja e katedrales
Pra karakteri ose rangu juridik i katedrales nuk varet nga forma, përmasat ose madhështia e ngrehinës, meqë, pa pësuar asnjë ndryshim, një kishë mund të bëhet katedrale, veçanërisht kur themelohet një dioqezë e re. Ajo që e formon me të vërtetë një katedrale është caktimi i saj nga një autoritet kompetent si banesa e ipeshkvit në kapacitetin e tij hierarkik. Kisha kryesore e një dioqeze natyrisht i përshtatet më së mirë këtij qëllimi. Një caktim i tillë zyrtar njihet si ngritje kanonike dhe doemos shoqëron formimin e një dioqeze të re. Së tashmi, dhe që një kohë të gjatë, dioqezat e reja formohen nga ndarja (dismembratio) e të vjetrave. Duke qenë se ligji kanonik i njeh ngritjen dhe ndarjen si çështje të rëndësishme (causae majores), ato përbëjnë kompetenca të rezervuara të papës sovran dhe ngritja e katedraleve të reja gjithashtu i takon atij. Shumë shpesh letrat apostolike me anë të të cilave krijohet një dioqezë e re në mënyrë eksplicite caktojnë kishën katedrale; mirëpo, aty ku caktohet qyteti ipeshkvor, ipeshkvi është i lirë të zgjedhë kishën e tij në atë qytet. Bartja e katedrales mund të ndodhë në dy mënyra: Së pari, banesa ipeshkvore mund të zhvendoset prej një qyteti në një tjetër brenda së njëjtës dioqezë, me ç’rast do të duhet edhe ndërrimi i katedrales; një bartje e tillë do të kërkojë doemos ndërhyrjen e Selisë së Shenjtë, meqë ajo e krijoi dioqezën dhe e caktoi ipeshkvin në banesën e tij të parë. Së dyti, katedralja mund të bartet prej një kishe në një tjetër brenda të njëjtit qytet ose në një kishë tashmë në përdorim, ose në një të ndërtuar veçanërisht për atë qëllim. Meqë veprimi i thjeshtë i rindërtimit nuk e bën të nevojshme zhvendosjen në një qytet tjetër, dhe ndaj as ndryshimin e titullit ipeshkvor, këtij lloji të dytë të bartjes nuk i duhet autorizimi papnor. Prandaj miratimi i ipeshkvit dhe i klerit të katedrales rregullisht do të mjaft ojë, me kusht që të ekzistojnë motive qartas të arsyeshme, për shembull madhësia e pamjaft ueshme, vendndodhja e pashëndetshme ose e papërshtatshme, etj. Në dy metodat e lartpërmendura është e nevojshme që bashkë me katedralen të bartet gjithçka që është karakteristike ose e qenësishme për të: së pari emri dhe epërsia e katedrales, atëherë kapitulli dhe kleri, dhe së fundi titulli në të gjitha të lëvizshmet dhe patundshmëritë, me përjashtim të atyre që i përkasin ish-katedrales në kapacitetin e saj si kishë famullitare. Shuarja e një katedraleje vjen pas të një dioqeze – ashtu si ngritja e saj vjen pas krijimit të dioqezës, por vetë kisha si vend adhurimi nuk shuhet. Ligji ekleziastik, i bazuar në kushtetutën e Kishës, përcakton se do të jetë vetëm një ipeshkëv për secilën dioqezë. Ipeshkvi, s’do mend, është i mirëseardhur në të gjitha kishat e dioqezës së tij, dhe në secilën është i lirë
të ngrejë një fron ose seli (cathedra) të përkohshme simbolike për juridiksionin e tij ipeshkvor, por është vetëm një katedrale. Ky unitet i banimit nënkuptohet nga uniteti i kryesimit dhe i drejtimit, dhe kanonistët shtojnë se uniteti i martesës mistike të ipeshkvit me kishën e tij simbolizon unitetin e bashkëshortes së tij shpirtërore. Kjo rregull e banimit ka dy të ashtuquajtura përjashtime. I pari ka të bëjë me dy ose edhe tri dioqeza të bashkuara aeque principaliter, d.m.th. pa humbur ekzistencën ose të drejtat e tyre si dioqeza, por duke pasur vetëm një ipeshkëv. Raste të tilla nuk janë të pazakonta në Itali, p.sh. tri dioqezat e bashkuara të Terracinës, Seces dhe Pipernos. Ky kombinim i dioqezave u autorizua nga Koncili i Trentit për të mbuluar një mungesë burimesh në raste të caktuara. Por ndërsa në këtë rast i njëjti ipeshkëv ka
disa katedrale, secila dioqezë ka vetëm një. Fragmenti në vijim lidhur me një seminar në dioqezën e Pipernos në mënyrë të qartë vërteton ligjshmërinë e ekzistencës së këtyre katedraleve të dioqezave të bashkuara: “Unioni i një niveli të barabartë të dinjitetit nuk ndikon në statusin e brendshëm të dioqezave kështu të bashkuara; secila vijon të gëzojë të drejtat dhe privilegjet e saj, etj., siç përpara. Unioni faktikisht është vetëm personal, përderisa paskëtaj një ipeshkëv ngarkohet me qeverisjen e të gjitha selive të bashkuara në këtë mënyrë”. I dyti gjoja përjashtim lidhet me kishat e lashta të cilat, për një arsye ose një tjetër, kanë pushuar së qeni katedrale, por të cilat mbajnë titullin e tyre të lashtë, ruajnë një shkallë të caktuar epërsie e nganjëherë gëzojnë edhe disa privilegje nderi. Një nga shembujt më të vjetër është ai i katedrales së lashtë në Malin e Sionit në Jerusalem, e cila pushoi së qeni katedrale kur selia e ipeshkvit u bart në kishën e madhe të Konstantinit që u ngrit në Kalvar. Nganjëherë një seli ipeshkvore u bart në një qytet tjetër të dioqezës pa e humbur titullin e parë: kështu selia e Perpinjanit ende ruan titullin e lashtë të qytetit Elne. Disa nga titujt e lashtë francezë, të shuar nga konkordata e vitit 1801 dhe asnjëherë të ringritur, janë ngjallur në përkujtim të së kaluarës dhe u janë shtuar titujve të selive ekzistuese; kështu Argjidioqeza e Eksit mbart me vete edhe titujt e dioqezave të shuara Arles e Embrun. Por mbijetesat e tilla të nderit të katedraleve të lashta në asnjë mënyrë nuk bien ndesh me unitetin e katedrales së vërtetë. Shugurimi ose përkushtimi solemn më parë ishte i nevojshëm për t’i veçuar kishat për qëllime të adhurimit. Por që shumë shekuj ka mjaft uar, të paktën për kishat me pak rëndësi, që ato të bekohen sipas formës së dhënë në Ritualin. Mirëpo, obligimi për t’i shuguruar katedralet gjithmonë është ruajtur në librat liturgjikë të Kishës romake, dhe u përtëri për provincën ekleziastike të Romës nga Koncili Provincial Romak i vitit 1725 nën Benediktin XIII. Për më tepër, Kongregacioni i Riteve të Shenjta e njohu këtë si ligj të përgjithshëm kur (më 7 gusht 1875) iu përgjigj ipeshkvit të Kuneos në Piedmont: “Incumbere debent episcopi ut ecclesiae saltem cathedrales et parochialis solemnitur consecrenter” – d.m.th. ipeshkvi duhet të sigurojë të paktën shugurimin e katedrales dhe të kishave famullitare (të quajtura kështu në kuptim të saktë). Kjo është më se e domosdoshme për katedralen ngase përvjetori i kushtimit të saj duhet kremtuar nga gjithë kleri i dioqezës. Ligji kanonik nuk saktëson formën dhe përmasat e katedrales; megjithatë lë të kuptohet se ngrehina duhet të ketë hapësirë mjaft sa për të zërë mbledhje të mëdha besimtarësh me rastin e ceremonive të ndërlikuara ipeshkvore. Nëse mundet, kori, presbiteri dhe navata (vendi ku ulen besimtarët) duhet të kenë përmasa të përshtatshme dhe përveç altarit dhe pajisjeve të përgjithshme të nevojshme për kisha të tjera, katedralja duhet të ketë një karrige të përhershme ipeshkvore. Fjala cathedra, aq shprehëse në gjuhën e lashtësisë, dalëngadalë është zëvendësuar në përdorim liturgjik me fron (thronus) ose seli-ulëse (sedes). Sipas Caremoniale Episcoporum (I, c. xiii) froni duhet të jetë e ngulitur dhe e vendosur ose në fundin e skajshëm të absidës – kur, si në bazilika të lashta, altari është në mes të kishës dhe meshtari e kthen fytyrën nga populli – ose në krye të altarit në anën e Ungjillit, kur altari vendoset (si rëndom) i mbështetur për muri të pasmë dhe meshtari ia kthen shpinën popullit. Në secilin rast, froni duhet të ketë një afresë prej tri shkallësh dhe të jetë i mbuluar nga një treme si shenjë nderimi. Kur ipeshkvi thotë Meshën, shkallët e fronit duhet të jenë të shtruara me qilim dhe vetë froni bashkë me tremen duhet të jetë i stolisur me materiale të kushtueshme. Θρόνος i ipeshkvit grek është i njëjtë, përveçse mbi shpinoren e tij shumë të lartë vendoset një ikonë. Katedralja duhet të ketë edhe gurrat e veta pagëzimore. Së fundi, duhet të ketë furnizime të mjaft ueshme jo vetëm të veshjeve prift ërore dhe të enëve të shenjta që u duhen të gjitha kishave, por edhe të veshjeve dhe të shenjave dalluese ipeshkvore të përdorura nga ipeshkvi në
ceremonitë solemne.
Administrimi i katedrales
Ligji kishtar porosit që kuadri ose stafi i katedrales të jetë një kapitull, që e zë vendin e të lashtit presbyterium dhe që përbën, si të thuash, senatin e kishës dhe koncilin e ipeshkvit. Detyra kryesore e kapitullit është të kremtojë përditë Shërbesën Hyjnore dhe Flijimin e Shenjtë të Meshës në emër të tërë bashkësisë së krishterë. Anëtarët, dinjitarët dhe kanonikët e tij e përcjellin dhe e ndihmojnë ipeshkvin kur thotë Meshë; edhe atëherë kur ai thjesht kryeson në shërbesë, ata i formojnë një përcjellje. Solemniteti i ceremonive gjithashtu kërkon një numër herë më të madh, herë më të vogël meshtarësh me gradë më të ulët; mirëpo nuk ekziston asnjë legjislacion vendimtar për këtë çështje. Nganjëherë pyetet nëse katedralja mund të jetë kishë famullitare. Meqë ipeshkvi është padyshimtas bariu i parë i dioqezës, me një kuptim të caktuar mund të thuhej se ai është i pari prift famullitar, po të mos ishte se ky titull nënkupton një lloj juridiksioni inferior dhe të kufi zuar vetëm brenda një pjese të trevës së dioqezës. Për më tepër, ipeshkvi nuk ushtron personalisht ose drejtpërdrejt detyrat e përkujdesjes së shpirtrave (cura animarum). Fillimisht, katedralja ishte kisha e vetme famullitare për gjithë dioqezën, dhe më vonë, pas themelimit të famullive rurale, për qytetin ipeshkvor. Në lashtësinë e krishterë vetëm në qytete të mëdha si Roma kryheshin rëndom disa funksione të caktuara shërbyese në kisha presbiteriale; mirëpo këta tituj (tituli) gjithnjë vareshin nga ipeshkvi. Por, në mënyrë të përgjithshme, ndarja e qyteteve në qarqe dhe famulli individuale nuk daton më herët se shekulli i njëmbëdhjetë. Porsa u bë kjo ndarje, ishte tepër e natyrshme që katedralja të mbante si territor famullitar qarkun fi ll përreth saj. Bile, janë shumë pak katedrale të cilat nuk janë njëkohësisht edhe kisha famullitare, edhe pse sa i përket kësaj ligji nuk përcakton asgjë. Cura animarum, pra, nuk kalon te ipeshkvi, por te kapitulli, i cili e ushtron nëpërmjet një vikari të zgjedhur ose prej vetë mesit të tyre, ose prej jashtë. Një kapelë në kishën katedrale shpesh vihet mënjanë për shërbesat famullitare; ky zakon është shumë i përhapur në Spanjë e Itali. Por disiplina e lashtë e krishterë nuk është zhdukur krejtësisht dhe është interesante të vëmë re se në shumë vende kryerja e disa ceremonive të caktuara bëhet vetëm në katedrale, veçanërisht
pagëzimi. Në Firencë, Sienë, Pizë dhe qytete të tjera, kishat famullitare nuk kanë gurra pagëzimore, dhe të gjithë fëmijët, përveç në raste të ngutshme, duhen pagëzuar në katedrale, ose (më saktë) në pagëzimore. Duhet vënë re se të gjitha të ardhurat, llogaritë dhe administrimi i famullisë së katedrales janë tërësisht të ndara prej atyre të katedrales si e tillë. Kanonistët e krahasojnë me një martesë shpirtërore bashkimin e ipeshkvit me kishën e tij, dhe ndonëse kjo shprehje mund të jetë më e vërtetë në lidhje me kishën me një kuptim moral sesa në lidhje me katedralen si ndërtesë, prapëseprapë nuk është e papërshtatshme. Th onë se ipeshkvi duhet ta dojë, ta zbukurojë dhe ta stolisë katedralen e tij. Pa i marrë parasysh metaforat, ipeshkvi e merr katedralen e tij si “titullin” (titulus) ose të drejtën e tij; ai është rektori dhe kreu i saj. Ai duhet ta marrë atë në dorëzim me anë të një hyrjeje solemne në qytetin e tij ipeshkvor dhe me anë të ceremonisë së intronizimit (inthronisatio) të udhëzuar në Pontifi kalin Romak dhe në Ceremonialin Ipeshkvor (I, c. ii). Veç rasteve kur vizatët nëpër dioqezën e tij ose ndonjë tjetër shkak i arsyeshëm e bëjnë të nevojshme mungesën e tij, ai duhet të banojë afër katedrales së tij, të marrë pjesë në shërbesat aty, të meshojë (d.m.th. t’i kryejë shërbesat më solemne) në ditët e caktuara në Ceremonialin Ipeshkvor, të predikojë dhe të mësojë të vërtetën hyjnore dhe të gjejë atje një prehje të fundit. Teorikisht, klerikët dioqezanë janë klerikët e katedrales që ipeshkvi i ngarkon t’u shërbejnë në vend të tij anëtarëve të largët të grigjës së tij. Kështu, klerikët e dioqezës duhet të ndihen si në shtëpi në katedralen e tyre dhe me të drejtë të gjejnë në presbiterin e saj vendin e tyre kurdo që të paraqitet rasti. Madje, shumëçka i lidh klerikët dioqezanë me kishën e tyre amë, meqë atje ngjajnë rregullisht shugurimet e përgjithshme, theologalis, në pajtim me ligjin tridentin, duhet t’i sqarojë Shkrimet Shenjt për dobinë e gjithë klerit dhe të gjithë studentët e seminarit marrin pjesë në shërbesat e festave kishtare dhe mësojnë ceremonitë kishtare. Me qëllim që të gjithë klerikët të mund t’i përkasin katedrales, detyrohen të kremtojnë dy festat e veçanta të katedrales: festën e saj të padronit dhe përvjetorin e kushtimit të saj, si edhe do të bashkëmeshojnë në të Enjten e Shenjtë, në përkujtimin e themelimit të Eukaristisë.
Financimi i katedrales
Një katedrale nuk mund të rrojë pa burime, d.m.th. pa prona materiale. Duke folur në mënyrë kanonike, këto sigurohen nëpërmjet themelimit të një fondi (dotatio) për mbështetjen e katedrales. Më saktësisht, fondi nuk duhet krijuar po të mos sigurohen prej tij burime të mjaft ueshme për kryerjen e Shërbesës Hyjnore dhe mirëmbajtjen e klerit të katedrales. Ligji i njëjtë zbatohet për të gjitha kishat e tjera. Në shekullin e trembëdhjetë, kur lindi legjislacioni dekretal, fi nancimi i një kishe, një benefi ci ose një manastiri nuk ishte i përfytyrueshëm veçse nëpërmjet një ndarjeje toke, frytet ose të ardhurat e së cilës i përbënin mjetet e nevojshme për mbështetjen e institucionit ose të personave në fj alë. Sot një fi nancim i tillë, kur nuk i ngarkohet shtetit ose komunës, është në formë të një pasurie personale dhe rrallëherë është i mjaft ueshëm, kështu që edhe katedralja, edhe kishat famullitare varen në masë të madhe nga kontributet vjetore të besimtarëve. Riparimi, renovimi dhe rindërtimi i katedraleve janë objekt i shumë vendimeve të Kongregacionit të Shenjtë të Koncilit. Prona e katedrales ose i përket Kishës me të drejtat e plota, ose është në zotërim të shtetit ose të komunës, etj. Në rastin e parë çmimi i riparimeve bie kryesisht mbi ipeshkvin, por jo vetëm mbi atë. Së pari, të ardhurat e fabrica, d.m.th. fondet e paracaktuara për mirëmbajtjen e ngrehinës, si Fabrica e Katedrales së Shën Pjetrit ose të asaj të Opera në Sienë e gjetiu, përdoret për t’i mbuluar këto shpenzime; së dyti merret edhe nga të ardhurat ipeshkvore (mensa episcopalis), duke folur në kuptimin e saktë të termit, d.m.th. kur fondi është mjaft i madh sa mund të pësojë një tërheqje pa e ngushtuar ipeshkvin; së treti, kanonikëve dhe kishtarëve të tjerë me benefi ce të katedrales u caktohet një shumë në përpjesëtim me të ardhurat e tyre; pastaj një tatim mund t’i caktohet klerit dioqezan dhe së fundi një tatim mund t’u ngarkohet besimtarëve. Kur këto mjete të ndryshme janë ose jopraktike, ose të pamjaft ueshme, fondacionet për meshat mund të suspendohen përkohësisht. Mirëpo, masat e lartpërmendura supozojnë një organizim të benefi ceve kishtare të cilat tashmë thuajse janë të zhdukura; tash për tash metoda më praktike është t’i bëhet thirrje zemërgjerësisë së klerit dhe të besimtarëve. Mirëpo, mund të jetë se katedralja merret si pronë e shtetit ose e qytetit, me ç’rast, nëse ndonjëri prej tyre ka premtuar të kujdeset për ndërtesën, përgjegjësia e ipeshkvit ose e klerit pason vetëm në rast dështimi nga ana e shtetit ose të qytetit. Nganjëherë lind pyetja nëse ipeshkvi ka ndonjë pretendim në pronat materiale të katedrales. Sipas shkronjës së ligjit, duhet rregulluar përkrahja personale e ipeshkvit në të njëjtën kohë kur rregullohen të ardhurat për katedralen; ky fi nancim i zyrës ipeshkvore (mensa episcopalis) duhet të jetë tërësisht i dallueshëm nga fi nancimi i katedrales; në këtë gjendje është ipeshkvi ai që duhet t’i vijë në ndihmë katedrales dhe jo të marrë prej të ardhurave të saj. Mirëpo, ashtu si kleri i katedrales, ipeshkvi mundet me plotë të drejtë të zotërojë të ardhurat e jashtme të fondacioneve në përpjesëtim me kryerjen e detyrave përkatëse. Por janë shumë vende në të cilat sistemi i benefi ceve kishtare nuk ekziston. Në vende të tilla, Letrat Apostolike që e krijojnë dioqezën i caktojnë ipeshkvit një mbështetje të përshtatshme (cathedraticum) në vend të të ardhurave kanonike. Në grumbullimin e këtij cathedraticum, ipeshkvi mund ta ngarkojë katedralen me aq sa (ose edhe me më shumë se) ai kërkon prej kishave të tjera të dioqezës. Ai edhe mund ta konsiderojë
veten si famullitar i vërtetë i kishës katedrale dhe të zbatojë për veten e tij rregullën dioqezane me anë të së cilës një famullitari i caktohet një rrogë e përshtatshme nga të ardhurat e kishës së tij. Së fundi, sa për administrimin tokësor të katedrales, zakonet vendore, shumë të ndryshueshme, duhen marrë parasysh si rregull. Këtu mjaft on të përmendim ligjin e përbashkët ekleziastik sipas të cilit administrimi i katedrales u bashkëpërket ipeshkvit dhe kapitullit. Nuk është vetëm e drejta dhe detyra e ipeshkvit të kontrollojë administrimin e katedrales duke nxjerrë raporte fi nanciare, si është rasti me të gjitha kishat dhe institucionet kishtare të dioqezës; në administrimin e katedrales ai edhe merr pjesë personalisht dhe ndërhyn në mënyrë të drejtpërdrejtë. Ndihmon ose personalisht, ose nëpërmjet vikarit të tij gjeneral në diskutimet e kapitullit ose të koncilit administrativ, duke qenë me të drejtë anëtari i parë dhe kryetari. Vetëm ai është i kualifi kuar të ndërmarrë masa për përdorimin e fondeve dhe të të ardhurave të të gjitha llojeve që i përkasin katedrales